Alkoholilainsäädäntö maittain
Euroopassa

| Valtio | Osavaltot, provinssit, maakunnat | De jure> Juomisikä | De jure> Ostoikä | Lisätietoa |
| --- | --- | --- | --- | --- |
|  Alankomaat |  Alankomaat | 18 | 18 | Alkoholijuomien osto- ja juomisikärajaa korotettiin 16 vuodesta 18 vuoteen vuonna 2014. Alkoholin myyminen ja välittäminen alle 18-vuotiaille on laitonta. Silti alkoholia on yleisesti saatavilla alaikäisille vanhempien suostumuksella. |
|  Albania |  Albania | 18 | 18 |  |
|  Andorra |  Andorra | 18 | 18 |  |
|  Armenia |  Armenia | Ei rajaa | 18 | Armeniassa ei ole olemassa lakeja, joiden mukaan alkoholin myyjien tulisi tunnistaa potentiaaliset alaikäiset ostajat. Henkilöpapereita tarkistetaan hyvin harvoin, jos koskaan. |
|  Azerbaidžan |  Azerbaidžan | Ei rajaa | 18 | Alkoholijuoman myynti ja tarjoilu alle 18-vuotiaalle on laitonta. |
|  Belgia |  Belgia | Ei rajaa | 16 (olut, viini ja siideri)  18 (viina) | Tammikuusta 2010 alkaen on ollut laitonta myydä, välittää tai tarjota minkäänlaisia tislattua alkoholia sisältäviä juomia alle 18-vuotiaille tai kokonaan käymisteitse valmistettuja alkoholijuomia (kuten olutta ja viiniä) alle 16-vuotiaille. Aiemmin Belgian laki ei kieltänyt alkoholin välitystä alaikäisille. |
|  Bosnia ja Hertsegovina |  Bosnia ja Hertsegovina | Ei rajaa | 18 | Alkoholin myynti alle 18-vuotiaalle on rikos. Laki ei kiellä alaikäisiä ostamasta, yrittämästä ostaa tai nauttimasta alkoholia. |
|  Bulgaria |  Bulgaria | Ei rajaa | 18 | Alkoholin myyminen ja tarjoaminen alle 18-vuotiaalle on laitonta. Alkoholin nauttiminen alaikäisenä ei ole laitonta. |
|  Espanja |  Espanja | 18 | 18 | Asturias oli viimeinen autonominen yhteisö Espanjassa, jossa alkoholin osto- ja juomisikäraja kasvoi 18 vuoteen (aiemmin 16) toukokuun alussa 2015. |
|  Georgia |  Georgia | Ei rajaa | 18 | Georgian lainsäädännön mukaan alkoholijuomien myynti alle 18-vuotiaille on kielletty. |
|  Gibraltar |  Gibraltar | Ei rajaa  | 18 16(olut, viini ja siideri) | Alkoholijuoman myyminen alle 18-vuotiaalle on kielletty, lukuun ottamatta seuraavia kahta poikkeusta. Lisensoitujen tilojen palveluksessa oleva ikäraja on 16, jos:  juoma on olutta, viiniä tai siideriä (alle 15%),  'tai'   muu alkoholijuoma (alle 5,5%) tarjoillaan pulloon tai valmiiksi pakattuun astiaan. |
|  Irlanti |  Irlanti | Ei rajaa (yksityisessä asunnossa vanhempien tai huoltajien luvalla) | 18 | Alaikäisten on laitonta ostaa alkoholia ja täysi-ikäisten on laitonta hankkia alkoholia alaikäiselle ilman kyseisen nuoren huoltajan suostumusta. |
|  Islanti |  Islanti | Ei rajaa | 20 | Vínbúðilla on monopoli kaikkien yli 2,25-prosenttisten alkoholijuomien vähittäismyyntiin. Alkoholijuoman myyminen ja välittäminen alle 20-vuotiaalle on rikos, mutta alkoholin hallussapito tai käyttö alle 20-vuotiaana ei ole rikos. Vuodesta 2022 lähtien panimot ja muut luvan hakeneet pientuottajat ovat saaneet myydä tuotteitaan suoraan kuluttajille omasta myymälästään. |
|  Italia |  Italia | Ei rajaa  | 18 | Vuonna 2012 silloinen terveysministeri Renato Balduzzi ehdotti nostaa alkoholin ostoikärajan 16 vuodesta 18 vuoteen. Jos kauppa myy alkoholia alle 18-vuotiaalle, se voi saada 250-1000 euron sakon. Alkoholijuomien tarjoaminen alle 16-vuotiaille on rikos, jonka maksimirangaistus on yksi vuosi vankeutta, ja alkoholin tarjoamisesta 16–17-vuotiaalle rangaistaan 250–1000 euron sakolla. |
|  Itävalta |  Burgenland  Ala-Itävalta  Wien | 16 | 16 |  |
|  Itävalta |  Kärnten  Ylä-Itävalta  Salzburg  Steiermark  Tiroli  Vorarlberg | 16 (olut, viini ja siideri) 18 (tislattua juomaa) | 16 (olut, viini ja siideri) 18 (tislattua juomaa) | Kärnten vaatii myös alle 18-vuotiaita pitämään veren alkoholipitoisuuden alle 0,5 promillessa. |
|  Kreikka |  Kreikka | Ei rajaa | 18 | Vuonna 2008 kiellettiin alaikäisten alkoholin nauttiminen julkisesti. Laki ei koske yksityisiä tapahtumia tai yksityisiä tiloja. |
|  Kroatia |  Kroatia | Ei rajaa | 18 | Alkoholin myyminen ja tarjoaminen alle 18-vuotiaalle on laitonta. Alkoholin nauttiminen tai ostaminen alaikäisenä ei ole laitonta. |
|  Kosovo |  Kosovo | Ei rajaa | Ei rajaa |  |
|  Kypros |  Kypros | Ei rajaa | 17 | Alkoholin myyminen ja tarjoaminen alle 17-vuotiaalle on laitonta. Alkoholin ostaminen, oston yritys tai julkinenkaan nauttiminen alle 17-vuotiaana ei ole laitonta. |
|  Latvia |  Latvia | Ei rajaa | 18 | Alkoholijuoman myyminen ja tarjoaminen alle 18-vuotiaalle on laitonta. Alkoholin nauttiminen tai hallussapito alaikäisenä ei ole laitonta. |
|  Liechtenstein |  Liechtenstein | 16 (olutta, siideri ja viini)  18 (viina) | 16 (olutta, siideri ja viini)  18 (viina) | Viinejä, oluita ja siidereitä voi ostaa 16-vuotiaana. Tislattuja alkoholijuomia voidaan myydä vain vähintään 18-vuotiaille. |
|  Liettua |  Liettua | 20 | 20 | Liettua nosti alkoholijuomien ikärajan 18 vuodesta 20 vuoteen vuonna 2018. Laissa kielletään alkoholin myyminen, tarjoaminen ja välittäminen kaikille alle 20-vuotiaille, samoin alkoholijuomien nauttiminen ja hallussapito alle 20-vuotiaana. |
|  Luxemburg |  Luxemburg | Ei rajaa  | 16 | On lainvastaista myydä tai tarjota alkoholijuomia (yli 1,2%) kenelle tahansa alle 16-vuotiaalle. Rikkomuksesta seuraa 251–1000 euron sakot. |
|  Pohjois-Makedonia |  Pohjois-Makedonia | 18 | 18 | Joissakin pienemmissä paikoissa, kuten perheyritysten lähikaupoissa ja katukaupoissa, ei ole juurikaan ikärajavalvontaa. Yksityisen anniskelun valvonta on vähäistä, mutta juominen baareissa saattaa vaatia iän todistamista. |
|  Malta |  Malta | 17 | 17 |  |
|  Moldova |  Moldova | Ei rajaa | 18 | Alkoholijuoman myynti ja tarjoilu alle 18-vuotiaalle on laitonta. Alaikäisten ei ole laitonta ostaa, yrittää ostaa tai nauttia alkoholia. Ostoikärajaa nostettiin 16 vuodesta 18 vuoteen vuonna 2012. |
|  Montenegro |  Montenegro | 18 | 18 |  |
|  Norja |  Norja | Ei rajaa | 18 (<22%)   20 (≥22% Alkoholipitoisuus) | Mietojen alkoholijuomien (0,7–21%) myyminen ja välittäminen alle 18-vuotiaille on kielletty ja vahvojen alkoholijuomien (≥22%) myyminen ja välittäminen alle 20-vuotiaille on kielletty. Alkoholin välittämisestä ikärajaa nuoremmalle voi saada sakkoa tai enintään puoli vuotta vankeutta. Yli 4,8-prosenttisia alkoholijuomia myydään ravintoloiden lisäksi vain Vinmonopoletin liikkeissä. Yli 60-prosenttisia alkoholijuomia ei yleensä myydä Norjassa, vaikka hallitus voi tehdä poikkeuksia tietyistä tuotteista. Alaikäisten hallussa oleva alkoholi voidaan takavarikoida. Juominen julkisesti on kielletty, vaikka sitä harvoin noudatetaan virkistysalueilla. |
|  Portugali |  Portugali | Ei rajaa | 18 |  |
|  Puola |  Puola | Ei rajaa | 18 | Alkoholikasvatuksesta ja alkoholimyrkytyksen vastaisesta toiminnasta annetun lain 15 §  nojalla todetaan, että alkoholia myyvien tai tarjoavien palveluntarjoajien ja alkoholia ostavien henkilöiden on oltava vähintään 18-vuotiaita ja pyydettäessä todistettava ikänsä henkilötodistuksella. Puolan laissa ei ole mainintaa alkoholin nauttimisen ikärajasta. Juominen julkisilla paikoilla, lukuun ottamatta juomiseen tarkoitettuja alueita, on iästä riippumatta laitonta. |
|  Ranska |  Ranska | Ei rajaa | 18 | Ranskassa ei varsinaisesti ole laitonta nauttia alkoholia alaikäisenä, mutta alkoholin myyminen alle 18-vuotiaille on lainvastaista ja siitä voi seurata jopa 7500 euron sakko. Ikärajaa korotettiin 16 vuodesta 18 vuoteen vuonna 2009. |
|  Romania |  Romania | Ei rajaa | 18 | Lain 61/1991, joka on päivitetty vuonna 2008, kohdat 21-25 määrittävät, että on kiellettyä tarjota tai myydä alkoholia alaikäisille. |
|  Ruotsi |  Ruotsi | Ei rajaa   | Ei rajaa (alle 2,25%)  18 (baareissa ja ravintoloissa )  18 (2,25%–3,5% ruokakaupoissa)  20 (Systembolagetin kaupoissa)  | Alkoholimonopoli Systembolagetilla on yksinoikeus kaikkien yli 3,5-prosenttisten alkoholijuomien vähittäismyyntiin, ja niiden ostaminen edellyttää 20 vuoden ikää. Olutta, jossa on alkoholia enintään 3,5 % (folköl), voidaan myydä ruokakaupoissa 18 vuotta täyttäneille. Alle 2,25 % alkoholia sisältäviä juomia ei luokitella Ruotsissa alkoholijuomiksi, ja niitä saa myydä myös alaikäisille.  Alaikäisenä juominen ei ole laitonta, mutta enintään 3,5-prosenttisen alkoholijuoman myyminen, välittäminen ja antaminen alle 18-vuotiaalle sekä yli 3,5-prosenttisen alkoholijuoman myyminen, välittäminen ja antaminen alle 20-vuotiaalle on rikos. Rangaistuksena voi olla sakkoa tai enintään kaksi vuotta vankeutta, törkeissä tapauksissa jopa neljä vuotta vankeutta. Pienen alkoholimäärän antaminen alaikäiselle yksityisessä tilassa ei kuitenkaan ole rikos. Poliisi voi takavarikoida alkoholijuomat nuorilta. Baareissa ja ravintoloissa kaikkia alkoholijuomia saa kuitenkin laillisesti anniskella 18 vuotta täyttäneille. Monet klubit kuitenkin asettavat korkeampia ikärajoja, usein 20 tai 23 vuotta. Syynä alempaan ikärajaan baareissa kuin Systembolagetin myymälöissä on se, että baarien henkilökunnalla on oikeudellinen vastuu asiakkaidensa päihtymyksestä. |
|  Saksa |  Saksa | 14(oluen, siiderin ja viinin anniskeluun huoltajan seurassa) 16 (olut, siideri ja viini) 18 (viina) | 14(oluen, siiderin ja viinin anniskeluun huoltajan seurassa) 16 (olut, siideri ja viini) 18 (viina) | Saksassa on laitonta myydä tai tarjoilla fermentoituja alkoholijuomia (olutta, siideriä, viiniä ja kuohuviiniä) alle 16-vuotiaille. Jos alaikäinen on vanhemman tai laillisen huoltajansa seurassa, jo 14-vuotiaalle voidaan tarjoilla fermentoituja alkoholijuomia. Tislattua alkoholia sisältäviä juomia ei saa tarjoilla, myydä tai toimittaa alle 18-vuotiaille. "Nuorten suojelua koskevan lain" rikkomisesta voidaan määrätä sakkoa enintään 50 000 euroa. |
|  San Marino |  San Marino | 16 | 16 |  |
|  Serbia |  Serbia | Ei rajaa | 16 |  |
|  Slovakia |  Slovakia | 18 | 18 |  |
|  Slovenia |  Slovenia | Ei rajaa | 18 | Ikärajaa ei ole säädetty alkoholin hallussapidosta ja nauttimisesta, mutta on laitonta myydä tai tarjota minkäänlaista alkoholijuomaa alaikäisille. |
|  Suomi |  Suomi | 18 (1,2–22% alkoholijuoman hallussapitoon ja ostoon) 20 (23–80% alkoholijuoman hallussapitoon ja ostoon) 18 (kaikkiin alkoholijuomiin baareissa, klubeissa ja ravintoloissa) | 18 (1,2–22% alkoholijuoman hallussapitoon ja ostoon) 20 (23–80% alkoholijuoman hallussapitoon ja ostoon) 18 (kaikkiin alkoholijuomiin baareissa, klubeissa ja ravintoloissa) | Ruokakaupoissa, kioskeissa, huoltoasemilla sekä muutoinkin vähittäiskaupassa voidaan alkoholin voimassa olevien myyntilupien kanssa myydä korkeintaan 8-prosenttisia käymisteitse valmistettuja alkoholijuomia, kuten oluita, siidereitä ja mietoja viinejä tai korkeintaan 5,5-prosenttisia alkoholijuomia mikäli kyseessä on tisleepohjaisesti valmistettu alkoholijuoma, kuten esimerkiksi gin-pohjainen long drink-juomasekoitus. Yli 8-prosenttisten käymisteitse valmistetujen alkoholijuomien ja yli 5,5-prosenttisten tisleepohjaisten alkoholijuomien vähittäismyynnin yksinoikeus on Alkolla. Nämä rajat lainsäädännössä ovat voimassa 10.6.2024 alkaen.  Mietojen alkoholijuomien (1,2–22%) myyminen alle 18-vuotiaalle on kielletty ja väkevien alkoholijuomien (23–80%) myyminen alle 20-vuotiaalle on kielletty. Kaupat tarkistavat alkoholia ostavan asiakkaan iän, jos tämä näyttää alle 30-vuotiaalta. Myyjä voi kieltäytyä myymästä alkoholia, jos hänellä on perusteltu syy epäillä alkoholin välittämistä. Alkoholin välittäminen alaikäiselle on rikos (katso alkoholirikos). Poliisi voi takavarikoida tai tuhota julkisilla paikoilla nuorten hallussa olevat alkoholijuomat. Tapauksista ilmoitetaan alaikäisen huoltajalle ja sosiaaliviranomaisille, jotka arvioivat tarvittaessa nuoren lastensuojelun tarpeen. Lisäksi 15 vuotta täyttäneelle voidaan antaa rikesakko. Ravintolassa, baarissa ja anniskelualueella kaikkien alkoholijuomien ikäraja on 18 vuotta. Väkiviinaa (yli 80 %) saa käyttää, pitää hallussa tai hankkia vain erityisluvalla. Yksityisessä tilassa alkoholin tarjoaminen alaikäiselle on rangaistavaa, jos se johtaa juopumiseen ja tekoa voidaan pitää kokonaisuutena moitittavana ottaen huomioon alaikäisen ikä, kypsyysaste ja muut olosuhteet.Alkoholin myynti on rajattu vähittäismyynnissä ja Alkossa klo 09-21 väliseksi ajaksi. |
|  Sveitsi |  Sveitsi (liittovaltio) | Ei rajaa  | 16 (alle 15% fermentoidut alkoholijuomat ja alle 18% luonnonmukaiset viinit)  18 (viinat)  | Joka tarjoaa tai toimittaa alkoholijuomia alle 16-vuotiaalle lapselle terveydelle haitallisella määrällä, rangaistaan enintään kolmen vuoden vankeusrangaistuksella tai sakolla. Joka myy tai toimittaa tislattuja alkoholijuomia alle 18-vuotiaalle, rangaistaan enintään 10 000 Sveitsin frangin suuruisella sakolla. |
|  Sveitsi |  Ticino | 18 | 18 | Ticinon kantoni kieltää kaikenlaisten alkoholijuomien myynnin alle 18-vuotiaille sekä alaikäisten alkoholinkäytön. |
|  Tanska |  Tanska | Ei rajaa | 16 (<16.5% Alkoholipitoisuus)   18 (≥16.5% Alkoholipitoisuus) 18 (kaikkiin alkoholijuomiin baareissa, klubeissa ja ravintoloissa) | Tanskassa alkoholinkäytöllä ei varsinaisesti ole ikärajaa, mutta maassa on lakeja, jotka estävät alaikäisiä ostamasta alkoholia. Mietoja alkoholijuomia (1,2%–16,5%) voidaan myydä 16 vuotta täyttäneille ja vahvoja alkoholijuomia (yli 16,5%) 18 vuotta täyttäneille. Ravintoloissa ja baareissa alkoholijuomia voidaan anniskella vain yli 18-vuotiaille. Myyjä voi saada sakkoja, jos on myynyt alkoholia näitä ikärajoja nuoremmalle. Tanska sääti lain alkoholin ostoikärajasta vasta vuonna 1998. Perinteen mukaan nuorilla on mahdollisuus juoda alkoholia ripillepääsyn jälkeen. Nykyään alkoholia ostavan henkilön ikä tarkastetaan yleisesti passilla tai ajokortilla. Sekä laillinen juomis- että ostoikäraja Färsaarilla on 18. |
|  Tšekki |  Tšekki | Ei rajaa | 18 | Tšekissä alkoholin tarjoaminen alaikäiselle on rikos, josta voi saada sakot tai jopa kaksi vuotta vankeutta. Alkoholin nauttiminen alaikäisenä ei ole lailla kielletty. |
|  Turkki |  Turkki | 18 | 18 |  |
|  Ukraina |  Ukraina | 18 | 18 |  |
|  Unkari |  Unkari | 18 | 18 |  |
|  Valko-Venäjä |  Valko-Venäjä | Ei rajaa | 18 | Laki kieltää alkoholin myymisen alle 18-vuotiaille. Laki kuitenkin pannaan harvoin täytäntöön. |
|  Venäjä |  Venäjä | Ei rajaa | 18 | Venäjällä ei ole lakia tai asetusta, joka kieltää alaikäisiä nauttimasta alkoholia. Alkoholin myyminen alaikäisille on kielletty liittovaltion ja muiden alueellisten lakien mukaan. |
|  Viro |  Viro | 18 | 18 | Alkoholijuomien myyminen, tarjoilu ja välittäminen alle 18-vuotiaille on laitonta. Täysi-ikäiselle, joka välittää alkoholijuomia alaikäiselle, voidaan määrätä jopa 1 200 euron sakot. Alaikäiselle, joka nauttii alkoholia, voidaan antaa 40 euroa sakkoa, ja alaikäiselle, joka ostaa alkoholia, voidaan määrätä 80 euroa sakkoa. Poliisi voi takavarikoida alaikäisen hallussa olevan alkoholin. |
|  Yhdistynyt kuningaskunta |  Englanti    Wales | 18 16 (olutta, viiniä ja siideriä aterian yhteydessä) 5 (yksityisessä käytössä) Ei rajaa(lääkärin valvonnassa tai hätätilanteessa) | 18 16 (olutta, viiniä ja siideriä aterian yhteydessä) 5 (yksityisessä käytössä) Ei rajaa(lääkärin valvonnassa tai hätätilanteessa) |   Englanti ja Wales: Kaikkien alkoholijuomien myyminen alle 18-vuotiaille on kielletty. On myös kiellettyä ostaa alkoholijuomaa alaikäisen puolesta, ja myyjä voi kieltäytyä myymästä, jos hän epäilee alkoholin välittämistä. 16- tai 17-vuotiaat nuoret voivat kuitenkin nauttia olutta, viiniä tai siideriä lisensoiduissa tiloissa tilattaessa aterian yhteydessä ja aikuisen seurassa. Maahan saapuvilla yli 17-vuotiailla on oikeus omaan tullittomuuteensa, joka sisältää alkoholia. Yksityisissä tiloissa alkoholin antaminen alle viisivuotiaalle lapselle on kielletty. Alle 5-vuotiaalle saa antaa alkoholia ainoastaan lääkärin valvonnassa tai hätätilanteessa. Poliisi voi takavarikoida julkisella paikalla alaikäisen hallussa olevat alkoholijuomat. Kolme kertaa kiinni jääneelle voidaan kohdistaa lastensuojelullisia toimenpiteitä, antaa sakkoja tai pidättää. |
|  Yhdistynyt kuningaskunta |  Skotlanti | 18 16 (olutta, viiniä tai siideriä aterian yhteydessä) Ei rajaa (yksityisessä tilanteessa) | 18 16 (olutta, viiniä tai siideriä aterian yhteydessä) Ei rajaa (yksityisessä tilanteessa) |   Skotlanti: Alkoholijuoman myyminen, välittäminen ja tarjoaminen alle 18-vuotiaille on kielletty lukuun ottamatta seuraavia poikkeuksia: 16 tai 17 vuoden ikäiset nuoret voivat nauttia viiniä, olutta tai siideriä lisensoiduissa tiloissa tilauksesta aterian yhteydessä.  Yli 17-vuotiailla on oikeus omaan tullittomuuteensa, joka sisältää alkoholia.  |
|  Yhdistynyt kuningaskunta |  Pohjois-Irlanti | 18 | 18 |  Pohjois-Irlanti Alkoholijuoman myyminen, välittäminen ja tarjoaminen alle 18-vuotiaille sekä alkoholijuomien nauttiminen alaikäisenä on kielletty. |